**A 81. Hírös Hét Fesztivál értékelése**

1. **A támogatott tevékenység megvalósításának körülményei, szakmai hatásai és vonatkozásai, a megvalósítás eredményességének elemzése, bemutatása**

A 2015. augusztus 13 és 20. között megvalósított fesztivál a kulturális és művészeti értékek összességének felvonultatásával elsősorban a kecskeméti térség hagyományőrző területeinek bemutatását szolgálta. A népi és iparművészeti alkotások, áruk kínálata mellett lehetőséget adott a régió folklór -, és gasztronómiai jellegzetességeinek megismertetésre is.

A megvalósult program szakmai sikerét elősegítette, hogy Kecskemét számos egyesülete valamint szervezete közreműködött a rendezvény előkészítésében és lebonyolításában.

A környezettudatos rendezvény megvalósításához nagyban hozzájárult a szelektív hulladékgyűjtés bevezetése, a fesztivál teljes területére való kiterjesztése.

A helyi és országos médiakampánynak köszönhetően hazánk számos pontjáról érkeztek látogatók, mindemellett a szervezők tapasztalták, hogy nagy számban képviseltették magukat külföldi érdeklődők is. A határon túli vendégek megjelenése arra ösztönzi a szervezőket, hogy a következő években a nemzetközi reklámtevékenység eszközeit is igénybe vegyék.

A kecskeméti szolgáltatók megjelenése a közvélemény pozitív visszhangján felül jelentős multiplikátor hatást fejtett ki a város gazdasági vérkeringésére.

A fesztivál programjai minden korosztály számára változatos kikapcsolódási lehetőséget biztosítottak. A fesztiválon kizárólag hazai fellépő művészek, együttesek, előadók gondoskodtak a jó hangulatról. Elsődleges koncepció volt, hogy minél több művészeti, komoly- és könnyűzenei stílust bemutassunk. A helyi és a vendégként idelátogató érdeklődők sokszínű lehetőségek tárházából választhatták ki a számukra legmegfelelőbb programot. A fesztivál jellegéhez kapcsolódó tradicionális szakmai bemutatók különös jelentőséggel bírtak. A rendezvény egyik legfontosabb célja volt a város turisztikai életének magasabb szintre történő emelése és szélesebb körben való kiterjesztése. A rendezvény komplexitását szakmai és kulturális programok sokasága biztosította.

A kulturális programok sorozatában a népművészet mesterei és a zene, valamint a tánc produkciók jelentették a fesztivál magas művészi színvonalát. Lehetőség nyílt a fiatal kortárs művészek, zenekarok fellépésére is. Minden típusú szórakoztató előadás és koncert jelen volt a rendezvény során. Ez az elmúlt években is magas látogatottságot eredményezett.

1. **A megvalósult program részletes leírása**

**augusztus 13. csütörtök**

16.00 „Virágok barátai – Barátok virágai” kiállítás megnyitója Helyszín: Városháza Díszudvar

 A megnyitó keretében került átadásra a Virágos Kecskemétért díj.

 Közreműködtek: Palotás József és az M. Bodon Pál Zeneiskola művésztanárai.

19.00 A 81 éves Hírös Hét Fesztivál és a XVIII. Térségi Kertészeti és Élelmiszeripari Kiállítás megnyitó ünnepsége Helyszín: Főtér -Nagyszínpad

 A Bács-Kiskun Megyei Kereskedelmi és Iparkamara kozmetikus szakembereinek mesterré avatása. A mesterleveleket átadták: Gaál József, Kecskemét Megyei Jogú Város alpolgármestere, a Bács-Kiskun Megyei Kereskedelmi és Iparkamara elnöke, Pivon József alelnök, Rottár-Mohaupt Judit és Kiss Izabella, a mestervizsga-bizottság elnökei.

 Városi díjak átadása

 A fesztivált megnyitotta: Szemereyné Pataki Klaudia polgármester asszony

 A kiállítást megnyitotta: Domján Gergely NAK Bács-Kiskun Megyei Szervezetének elnöke

 A megnyitó ünnepségen közreműködött: Tóth Orsi és a Keller Folk Capelle

20-21.00 Gyertyafényes koncert Helyszín: Városháza Díszudvar

20.00 Palya Bea koncert Helyszín: Főtér -Nagyszínpad

22.00 RitmoAcoustic duó - Harót Balázs & Németh Zsolt Helyszín: Hírös kisszínpad

**augusztus 14. péntek**

10-17.00 Hírös Hét Nemzetközi Foci Fesztivál Helyszín: Kecskemét Műkert Foci Centrum

10.00 Rózsahölgyek IV. Nemzetközi találkozója Helyszín: Városháza Díszudvar

 Rózsák szépe - díjazottak találkozója, Rózsahölgyek avatása, fogadalom tétele, harmónia programja, gasztronómiai jótékonysági program és kóstoló

16:00 „Aranyhomok” Térségi Mézverseny eredményhirdetése a „Kecskeméti Térség Méze díj” adományozása

 „Aranyhomok” Térségi Lekvárverseny eredményhirdetése

 „A legszebb konyhakertek” program eredményhirdetése

„Kecskemét legszebb konyhakertje díj” adományozása 4 kategóriában Helyszín: Kossuth tér

17:00 A Térségi Kertészeti és Élelmiszeripari Kiállítás szakmai zsűrizése Helyszín: Kossuth tér

17-19:00 Kistérségi települések termelői, és kulturális bemutatkozása Helyszín: Kossuth tér

Házigazdák: Ladánybene, Tiszaug, Szentkirály települések

19-20:00 „Aranyhomok” Hírös Riport Helyszín: Kossuth tér

A Települési Értéktárakban szereplő gazdák, kézművesek munkásságának élő riportműsor keretében történő bemutatása.

19-20.00 "Egy rózsaszál szebben beszél" verses, zenei program Helyszín: Városháza Díszudvar

19.00 III. Kecskeméti Tehetségkutató Verseny győzteseinek bemutatkozása Helyszín: Főtér Nagyszínpad (Jóni Anita, First Step Dance Club, TST táncstúdió)

20.00 Budapest Voice koncert Helyszín: Főtér Nagyszínpad

22.00 2 and the half - Kasztel Réka - ének, Kovács Ákos és Kurucz Tamás - gitár Helyszín Hírös kisszínpad

**augusztus 15. szombat**

10-17.00 Hírös Hét Nemzetközi Foci Fesztivál Helyszín: Kecskemét Műkert Foci Centrum

12-18.00 V. Félegyházi-Fornetti Streetball Kupa Helyszín: Szent István szobor

Térségi Mézes Nap Helyszín: Kossuth tér

Kiváló minőségű térségi mézek kóstolója és mézvásár. A méhészek által használt eszközök, több generáción keresztül öröklődő tárgyak kiállítása.

10:00 Hagyományos szilvalekvárfőzés üstben térségi gyümölcsből, lekvárkóstoló Helyszín: Kossuth tér

10-13.00 „Virágok barátai – Barátok virágai” kiállítás szakmai nap, tanácsadás, társított növények szakmai bemutatása, a kiállításon szereplő szerzetesrendek bemutatása, termékeik ismertetése. Helyszín: Városháza Díszudvar

Gyógyteák, fűszernövények, olajok, gyógysörök bemutatása, kóstolása.

15.00 Csipkerózsika fesztivál Helyszín: Városháza Díszudvar

16.30 Csipkerózsikák sétakocsikázása

Lakó Sándor kamarazenekara Nagyboldogasszony ünnepi koncertje

Rózsagyertyák ünnepélyes elhelyezése Helyszín: Városháza Díszudvar

**Nemzetiségi Nap** Helyszín: Főtér: Nagyszínpad

10.00 Roma Nemzetiségi műsor

Felléptek: Kovács János magyar-nóta énekes a Kecskeméti Nótások Baráti Köre Egyesület elnöke, Balogh Tünde magyar-nóta és cigánydal énekes, és Fényes György magyar-nóta és cigánydal énekes, az 1984-es Nyílik a rózsa nótaverseny egyik győztese.

Zenei kíséret: Látó Imre és cigányzenekara

Műsorvezető: Ország Ilona

11.00 Görög Nemzetiségi műsor

SarantisMantzourakis nemzetközi hírű buzuki művész

Műsorában a görög tradicionális népzenét mutatta be eredeti hangszerekkel és hangzással.

Záró program: SirtakiFlashMob

12.00 Lengyel Nemzetiségi műsor

Színművészek közreműködésével néprajzi ízelítőt láthatott a közönség, amelyben a lengyelek szokásai, hagyományai, életmódjuk, mulatságaik és népviseletük szerepelt.

13.00 Bolgár Nemzetiségi műsor

Aljano Mushkato

Az együttes női- és férfikara, táncosai és zenészei tradicionális bolgár ünnepi szokásokat, dalokat mutattak be.

14.00 Örmény Nemzetiségi műsor

David Yengibarian

Népzenei ihletésű egyedi zenei világának fő inspirációs forrása az örmény zenei hagyomány, az európai és amerikai jazz és improvizatív zene, az argentin tangó, valamint az azt megújító AstorPiazzolla zenéje.

15.00 Horvát Nemzetiségi műsor

Bunjevačka „zlatnagrana” Kulturális Egyesület műsora

Bunyevác táncok, énekek

16.00 Német Nemzetiségi műsor

Ceglédberceli Német Nemzetiségi Kultúregyesület bemutatkozása

Az egyesületalapító Örömcsapat, más néven a FreudeTanzgruppe és a FreudeKapelle fúvószenekar a német nemzetiségi kulturából adott ízelítőt.

17-19:00 Kistérségi települések termelői, kulturális bemutatkozása Helyszín: Kossuth tér

 Házigazdák: Tiszakécske, Lajosmizse, Felsőlajos települések

19.00 Lajk Színjátszó Csoport kaMAszAHA, avagy átalakítás miatt átmenetileg ZÁRVA! Helyszín: Főtér Lordok kisszínpad

20.00 Kecskemét is kiállítja „Kecskemét rockzenéjének múltja és jelene egy optikán át.”

Fergeteges rock koncert, ma is alkotó zenészekkel, akiket méltán tarthatunk a helyi zenei élet kiválóságainak.

Közreműködtek: HangOverGang, Gitártandem, Lexweet, Milagro - Santana Tribute Band Helyszín: Főtér Nagyszínpad

22.00 Zaccustic koncert Helyszín: Hírös kisszínpad

**augusztus 16. vasárnap**

10-18.00 Hét állomásos próbatétel ÖKO játékokkal Helyszín: Főtér Romkert

„Gondold újra!” - a Kádár Környezetvédelmi Kft. és a Hírös Agóra Nonprofit Kft. által meghirdetett újrahasznosítható hulladékokból készített játékok pályázatára beérkezett pályaművek kiállítása.

A hulladék érték, becsüljük meg!

11.30 Rózsaszirom szórás a Nagytemplom tornyából

Radics Sándor: Délelőtti muzsika koncert Helyszín: Városháza Díszudvar

15-17:00 Kistérségi települések termelői, és kulturális bemutatkozása Helyszín: Kossuth tér

Házigazdák: Tiszaalpár, Lakitelek, Kunszállás, Fülöpháza települések

14-15.00 Süti Sütő verseny Helyszín: Főtér

16.00 Süti Sütő verseny eredményhirdetés

16.30 Babakocsis- és gyermek felvonulás

17.00 Babakocsis felvonulás eredményhirdetés Helyszín: Főtér: Nagyszínpad

Szemereyné Pataki Klaudia polgármester asszony köszöntője

Gyermekköszöntő és áldás: Az egyházak képviselőinek áldásmondása (Dr. Jeney Gábor katolikus plébános, Kiss János evangélikus lelkész, Mike Sámuel baptista lelkész, Varga Nándor elnöklelkész, Feczák László görög katolikus parókus)

17.20 „Mózeskosár körbejár” Helyszín: Főtér Nagyszínpad

A kecskeméti újszülöttek köszöntése és 10 babakelengyés mózeskosár átadása

17.40 Óvodások műsora a Kossuth téren: körjátékok, népi játékok, kézműves foglalkozások

Szeretetvendégség gyermekek részére

18-19.00 Laskagomba látványkonyha kóstolóval Helyszín: Kossuth tér

19.00 Kolompos Együttes koncert Helyszín: Főtér Nagyszínpad

19.00 Moldvai Táncház Helyszín: Hírös kisszínpad

21.00 K.F.T. Est – Kecskeméti Fiatal Tehetségek Estje Helyszín: Főtér Nagyszínpad

Az idén negyedik alkalommal megszervezett műsor a Kecskemét Kultúrájáért Alapítvány és a Gong Rádió közösen meghirdetett tehetségkutató műsorára, valamint a 2015-ben sikeresen szereplő előadókra, zenészekre, együttesekre épült.

22.00 ZoZo Jazz koncert Helyszín: Hírös kisszínpad

**augusztus 17. hétfő**

10:00 XVI. Mezőgazdasági és Vidékfejlesztési Fórum Helyszín: Városháza, Díszterem

A fórum témái a 2014-2020-as Európai Uniós tervezési időszak gazdákat érintő kérdései voltak

14-17.00 Kálmán Lajos Baráti Népzenei Találkozó a Kecskeméti Univer Tánczos Péter Népzenei Egyesület szervezésében Helyszín: Főtér Nagyszínpad

17-19:00 Kistérségi települések termelői, kulturális bemutatkozása Helyszín: Kossuth tér

 Házigazdák: Helvécia, Kerekegyháza, Fülöpjakab települések

19-20:00 „Aranyhomok” Hírös Riport Helyszín: Kossuth tér

 A Települési Értéktárakban szereplő gazdákat, kézműveseket és munkásságukat a főtéren élő riportműsorban mutattuk be.

19.00 Ritmo de la Pampa duó – smooth jazzy Németh Zsolt & Tengeri Attila Helyszín: Lordok kisszínpad

20.00 „Megsárgul a levél szeptembernek végén...” – Nótaest Helyszín: Főtér Nagyszínpad

Felléptek: Kalmár Magda, Hatvani-Kiss Gyöngyi, Farkas Rozika, Tarnai-Kiss László, Dócs Péter, Fejős Jenő Műsorvezető: Pölös János

Kísért: A 100 tagú cigányzenekar sztárzenekara

22.00 Innergarden koncert Helyszín: Hírös kisszínpad

**augusztus 18. kedd**

Hírös Témák Helyszín: Hírös kisszínpad

15-15.45. Makra Zsuzsanna a KEFAG Zrt. PR referensének előadása (interaktív beszélgetés)

16-16.30 Szociális helyzet városunkban című előadás

17–18.00 Mellettem az utódom - Hűvösvölgyi Ildikó és Kisfaludy Zsófia zenés előadása

A Hírös Témák című előadássorozat a „Szabadság tér és környezetének funkcióbővítő város rehabilitációja” című projekt keretében valósul meg.

16-19.00 Pékségverseny Helyszín: Városháza előtti sétány

17-19:00 Kistérségi települések termelői, kulturális bemutatkozása Helyszín: Kossuth tér

 Házigazdák: Ballószög, Nyárlőrinc, Jakabszállás települések

19-20.00 Főtéri beszélgetés a laskagomba-termesztéséről Helyszín Kossuth tér

19.00 Ritmo de la Pampa duó – latin Németh Zsolt & Tengeri Attila Helyszín: Lordok kisszínpad

20.00 Afrodzaqm koncert Helyszín Főtér Nagyszínpad

22.00 TükeZoo koncert Helyszín: Hírös kisszínpad

**augusztus 19. szerda**

9:00 Hungarikum Turisztikai Fórum Helyszín: Bozsó Gyűjtemény

A fórum fő témája: A nemzeti értékek szerepe és fontossága a turizmusban

15.30 Színes szőttes – nemzetközi folklórcsoportok bemutatkozása Helyszín: Nagyszínpad

Fellépnek: Aslitolia tánccsoport Törökországból, a horvát Poljanci csoport, Samsun Yildirimlar Mehteran török katonazenekar, Riedeni ifjúsági tánccsoport

17-18:00 XVIII. Térségi Kertészeti és Élelmiszeripari Kiállítás szakmai zsűrijének eredményhirdetése Helyszín: Kossuth tér

18-19:00 Kistérségi települések termelői, kulturális bemutatkozása (Kossuth tér)

 Házigazdák: Orgovány, Kunbaracs települések

19-20:00 „Aranyhomok” Hírös Riport Helyszín: Kossuth tér

A Települési Értéktárakban szereplő gazdák, kézművesek munkásságának riportműsoron keresztül történő bemutatása.

18.00 Hírös Vacsora Helyszín: Libri előtti sétány

A Bács-Kiskun Megyei Kereskedelmi és Iparkamara és a Tanyacsárda Kft. idén is szeretettel várta minden kedves vendéget a jótékonysági céllal megrendezett Hírös Vacsorára. A bevételből a szervezők a szakképzésben résztvevő, hátrányos helyzetű tanulókat támogatják.

19.00 Kecskemét Táncegyüttes Táncháza Helyszín: Lordok kisszínpad

20.00 Tárkány Művek koncert Helyszín: Főtér Nagyszínpad

22.00 Resti Kornél Helyszín: Hírös kisszínpad

**augusztus 20. csütörtök**

15-17:00 Kistérségi települések termelői, kulturális bemutatkozása Helyszín: Kossuth tér

 Házigazda: Kecskemét

18.00 Augusztus 20-a és a Magyarok Kenyere Ünnep Bács-Kiskun Megyei rendezvénye alkalmából tartandó városi megemlékezés Helyszín: Szent István szobor

Ünnepi beszédet mondott: Dr. Székely Gábor történész, művészettörténész és Domján Gergely a Nemzeti Agrárgazdasági Kamara Bács-Kiskun Megyei Szervezetének elnöke

Pékségverseny eredményhirdetés

19.00 Hellokids Zenekar Helyszín: Lordok kisszínpad

20.00 „Felkelt a napunk….„ a Kecskeméti Katona József Színház és a Kecskemét Táncegyüttes közös műsora Helyszín: Főtér Nagyszínpad

21.30 Tűzijáték Helyszín: Főtér

22.00 Swing & Gatsby - Horváth Antónia & Nagysolymosi Gábor Helyszín: Hírös kisszínpad

**81 éves Hírös Hét Fesztivál állandó programjai:**

**augusztus 13 – 20.**

**A XVIII. Térségi Kertészeti és Élelmiszeripari Kiállítás**

Az Aranyhomok Kistérségfejlesztési Egyesület szervezésében a Kossuth téren.

Kecskemét és térsége 19 településének kertészeti és helyben termelt egészséges élelmiszereinek és kézműves alkotásainak bemutatása, színesítve a környék kulturális csoportjainak gazdag program kavalkádjával. A látogatókat minden nap az aktuális házigazda település polgármestere köszöntötte, hagyományos termékek, ételek kóstolójával kézműves bemutatókkal várták az érdeklődőket.

**augusztus 13-20.**

**Háztájit az asztalra! Térségi Tanyai Termék Vásár a Kossuth téren**

A térségben készült egészséges, kistermelői élelmiszerek vására.

Minden nap 10:00-22:00 óra között tartott nyitva.

**augusztus 14., 17., 19.**

**„Aranyhomok” Hírös Riport a Kossuth téren**

A Települési Értéktárakban szereplő gazdák, kézművesek munkásságának főtéri riportműsoron keresztül történő bemutatása.

**augusztus 13-20.**

**„Aranyhomok”** **Kecskeméti Hírös Mustra a Kossuth téren**

A Kecskeméti Értéktárban szereplő tradicionális értékek kiállítása.

**augusztus 13-20.**

**XIV. Hagyományos Kárpát-medencei Kézműves Kiállítás és Vásár**

A Hírös Hét Fesztivál célja immár több mint háromnegyed évszázada változatlan, gazdag kulturális értékeink, hagyományaink ápolása és éltetése. A hagyományokhoz híven ebben az évben is a Bács-Kiskun Megyei Kereskedelmi és Iparkamara kapott felkérést a fesztiválhoz kapcsolódó XIV. Hagyományos Kárpát-medencei Kézműves Kiállítás és Vásár megszervezésére, amelynek Kecskemét történelmi Főtere, a Nagytemplom és Városháza előtti terület ad otthont. A vásáron részt vettek azok a kézműves mesterek, műhelyek, egyesületek, társaságok, amelyek művelői, folytatói és örökösei az ősi, méltán híres magyar mesterségeknek és hagyományoknak.

**augusztus 13-20.**

Neves pincészetek és borászatok a Főtéren.

**augusztus 13-17.**

**„Virágok barátai – Barátok virágai”** kiállítás a Városháza Díszudvarán

**augusztus 13-20.**

Lelkem virága - Almási Zsuzsanna akvarellfestő kiállítását a Városháza, Díszterem előtti folyosóján tekinthették meg az érdeklődők

**augusztus 13-20.**

A volt Liberté Kávéházban „Bács megyei kortárs művészek összefogása a művészetért” címmel rendeztünk képzőművészeti kiállítást.

1. **A megvalósult program technikai adatai (helye, ideje, látogatói és közreműködői létszáma)**

Helyszíne: Kecskemét, Történeti Főtér együttes (Szabadság tér, Kossuth tér)

 Kecskemét Megyei Jogú Város Polgármesteri Hivatala

 Liberté Kávéház

 Univer Product Zrt.

 Bozsó Gyűjtemény

Ideje: 2015. augusztus 13-20.

Látogatói létszám: körülbelül 50.000 fő

Közreműködői létszám: 22 szervezet/egyesület/vállalkozás (minimum 130 fő)